section_heading: Parni valjak
paragraph_text: Na Husov poziv se vraća, te Valjkom svira na turneji povodom 10 godina Parnog valjka gdje snimaju i živi album E=mc<sup>2</sup>. 1987. godine izdaju album Anđeli se dosađuju, s kojeg se izdvajaju pjesme "Jesen u meni" i "Zagreb ima isti pozivni", a iste godine na VHS-u izdaju i snimku koncerta iz Doma Sportova u Zagrebu. 1988. godine iz benda odlaze Paolo Sfeci i Srećko Kukurić, nakon čega nastupa pauza u radu benda, a nakon pauze zamjenjuju ih Zorislav Preksavec, te povratnik Dražen Scholz. Iste godine izdaju i album Sjaj u očima, a odmah po izdavanju albuma napušta sastav i seli u London.